מנפרד גרסטנפלד

**מנפרד גרסטנפלד** (בגרמנית: **Manfred Gerstenfeld**; 1937 – 24 בפברואר 2021) היה סופר, פובליציסט, היסטוריון, חוקר השואה והאנטישמיות, כלכלן ואקולוג ישראלי. היה יו"ר הנהלת המרכז הירושלמי לענייני ציבור ומדינה במשך 12 שנים (2000–2012) וחבר ההנהלה. מייסד ומנהל התוכנית של מרכז זה לחקר האנטישמיות. לשעבר ראש בני עקיבא בהולנד ויו"ר ההתאחדות העולמית של הסטודנטים היהודים.

## ביוגרפיה
נולד ב-1937 בווינה, אוסטריה, להורים יהודים אורתודוקסים ציונים. המשפחה ברחה מאוסטריה הנאצית, להולנד, לאחר הולדתו. בתקופת מלחמת העולם השנייה, משנכבשה הולנד על ידי הנאצים הסתתרו הוא והוריו במשך כשנה, באמסטרדם, סמוך למקום המסתור של אנה פרנק וכך ניצלו.

לאחר המלחמה הצטרף לתנועת בני עקיבא ובהמשך אף שימש כראש התנועה בהולנד כולה. למד באוניברסיטת אמסטרדם ובה גם קיבל את הדוקטורט שלו, באקולוגיה. כשהיה סטודנט, היה למנהיגו של ארגון סטודנטים יהודים ציונים באמסטרדם - *NZSO,* וב-1963 נבחר ליו"ר ההתאחדות העולמית של הסטודנטים היהודים, ושימש בתפקיד עד 1967.

ב-1964, זמן קצר לאחר סיום לימודיו היגר מהולנד לצרפת, פריס, לאחר שקיבל עבודה בקונסורציום פיננסי גדול, כאנליסט של מניות חברות התרופות הנסחרות בבורסה. עבד בתפקיד זה במשך ארבע שנים, וב-1968 עלה לישראל עם משפחתו והמשיך בעבודתו הכלכלית.

בישראל פתח חברת יועץ כלכלית שבין לקוחותיה היו חברת טבע תעשיות פרמצבטיות. בנוסף שימש כיועץ כלכלי ונציג בישראל של הבנטוסטן סיסקאי. בשנת 1977 היה בין מייסדי התנועה הדמוקרטית לשינוי (מפלגת ד"ש), והיה חבר ועדת המצע שלה.

בסוף שנות ה-90 שימש אחד היועצים המרכזיים של הוועדה לטיפול בפיצוי יהודי הולנד. 

פרופסור (אוניברסיטת בר-אילן ואוניברסיטת טמפל) דניאל אלעזר, המייסד, הנשיא ויו"ר מועצת המנהלים של מכון המחקר, המרכז הירושלמי *JCPA*, שהיה ידידו, צירף אותו בשלב מסוים לדירקטוריון של מכון המחקר שלו, יותר בתור תחביב מאשר כמקצוע. ב-1999 הלך פרופסור אלעזר לעולמו, ובראשית שנת 2000 נבחר גרסטנפלד כאחד משני יורשיו, ובכך הפך התחביב למקצוע.

גרסטנפלד כיהן כיו"ר הנהלת המרכז, בעוד דוקטור דורי גולד התמנה לנשיאו. גרסטנפלד כיהן כיו"ר מועצת המנהלים של המרכז הירושלמי לענייני ציבור ומדינה עד 2012. בתקופה זו הוא גם ייסד את התוכנית לחקר האנטישמיות במסגרת ה-*JCPA* והוא מכהן, עד היום, כמנהל התוכנית. בנוסף, הוא מנהל כיום את "המכון לעניינים יהודיים כלל עולמיים" (*Institute for Global Jewish Affairs*), שנוסד ב-2008, במסגרת המרכז הירושלמי *JCPA*.

ב-2012 קיבל פרס מפעל חיים מהמגזין *The Journal for the Study of Antisemitism*.

גרסטנפלד היה נשוי למריאן. נפטר ב-24 בפברואר 2021 והותיר אחריו שני בנים.

## מאמריו
רשימת מאמרים חלקית, שהתפרסמה באתר ה-JCPA

## ספריו
### בעברית
* **סביבה ובלבול, מבוא לאקולוגיה עכשווית**, תרגום מאנגלית: עידן ירון, הוצאת הקיבוץ המאוחד, 1998 (מהדורה שנייה, הוצאת ראובן מס)
* **[https://jerusaleminstitute.org.il/publications/איכות-הסביבה-במסורת-היהודית-עולם-בר-קי/ איכות הסביבה במסורת היהודית: עולם בר קיימא]**, הוצאת מכון ירושלים לחקר ישראל, המרכז למדיניות סביבתית, 2002

### בשפות אחרות

***Revaluing Italy** (יחד עם לורנצו נסי, הוצאת ספרלינג וקופפר, איטלקית, 1992)
***Environment and Confusion: An Introduction to a Messy Subject** (הוצאת אקדמון, 1993)
***The State as a Business: Do-It-Yourself Political Forecasting **(איטלקית) (1994)
*'''Israel’s New Future Interviews''' (1994)
*'''Judaism, Environmentalism and the Environment** (1998)
*[http://jcpa.org/book/europes-crubling-myths/ **Europe’s Crumbling Myths: The Post-Holocaust Origins of Today’s Anti-Semitism**] (2003) (הוצאת יד ושם)
*[http://jcpa-lecape.org/les-habits-neufs-de-lantisemitisme-en-europe/ **The New Clothes of European Anti-Semitism ** (צרפתית)(2004), co-edited with Shmuel Trigano]
***American Jewry's Challenge: Conversations Confronting the Twenty-first Century**(הקדמה: יונתן סרנה) (2004)
*[http://jcpa.org/book/israel-and-europe-an-expanding-abyss/ **Israel and Europe: An Expanding Abyss?** (2005)]
*[http://jcpa.org/book/european-israeli-relations-between-confusion-and-change/ **European-Israeli Relations: Between Confusion and Change?** (2006)]
*[http://jcpa.org/book/academics-against-israel-and-the-jews/ **Academics against Israel and the Jews. (הקדמה: נתן שרנסקי) (2007)]
*'''Behind the Humanitarian Mask: The Nordic Countries, Israel, and the Jews''' (Foreword by Gert Weisskirchen)(2008)
***Israel at the Polls 2006** (עם שמואל סנדלר ויונתן ריינולד, 2008)
*['''The Abuse of Holocaust Memory: Distortions and Responses''' (הקדמה:[אברהם פוקסמן]) (2009)]
***Anti-Semitism in Norway: Behind the Humanitarian Mask** (Foreword by Finn Jarle Saele) (נורווגית) (2010)
*'''American Jewry's Comfort Level: Present and Future''', with Steven Bayme, (2010)
***Israel at the Polls 2009**, (יחד עם שמואל סנדלר והילל פריש) (2010)
*Het Verval. Joden in een stuurloos Nederland* (The Decay. Jews in a Rudderless Netherlands*) (הולנדית) (2010)
*'''Judging the Netherlands: the Renewed Holocaust Restitution Process 1997-2000''' (הקדמה: סטיוארט אייזנשטאט) (הוצאת המרכז הירושלמי לענייני ציבור ומדינה, 2011)
***Demonizing Israel and the Jews**, RVP Press (2013).


## ראו גם
* רוברט ויסטריך
* אדווין בלאק
* מדד האנטישמיות בעולם

## קישורים חיצוניים
* על מנפרד גרסטנפלד, באתר New English Review
* 
* 
* מאמרים של מנפרד גרסטנפלד, באתר מרכז בגין-סאדאת (אנגלית)
*מאמרים של מנפרד גרסטנפלד באתר מידה (עברית)

## הערות שוליים

קטגוריה:היסטוריונים ישראלים
קטגוריה:סופרים ישראלים
קטגוריה:סופרים יהודים אוסטרים
קטגוריה:פובליציסטים ישראלים
קטגוריה:המרכז הירושלמי לענייני חוץ וביטחון
קטגוריה:חוקרי האנטישמיות
קטגוריה:עולים בשנות ה-1960
קטגוריה:יושבי ראש ונשיאי עמותות
קטגוריה:ישראלים ילידי אוסטריה
קטגוריה:בעלי תואר דוקטור מאוניברסיטת אמסטרדם
קטגוריה:פעילים ציונים בהולנד
קטגוריה:אקולוגים
קטגוריה:בוגרי בני עקיבא
קטגוריה:ילדים בשואה: הולנד
קטגוריה:ישראלים שנולדו ב-1937
קטגוריה:ישראלים שנפטרו ב-2021